CELEX: C2005/182/48
Language: fi
Date: 2005-07-23 00:00:00
Title: Asia C-198/05: Euroopan yhteisöjen komission 4.5.2005 Italian tasavaltaa vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/26
            
         Euroopan yhteisöjen komission 4.5.2005 Italian tasavaltaa vastaan nostama kanne
   (Asia C-198/05)
   (2005/C 182/48)
   Oikeudenkäyntikieli: italia
   Euroopan yhteisöjen komissio on nostanut 4.5.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat W. Wils ja L. Pignataro.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19 päivänä marraskuuta 1992 annetun direktiivin 92/100/ETY (1) 1 ja 5 artiklan mukaisia velvoitteitaan siltä osin kuin direktiivissä tarkoitettuihin yleisölle avoimien laitosten ryhmiin ei sovelleta oikeutta lainata yleisölle
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio toteaa, että lain nro 633/41 69 §:n 1 momentin b kohdan mukaan lainausoikeus ei koske valtion kirjastoja eikä diskoja siltä osin kuin siinä säädetään, että lainaukseen ei tarvita mitään lupaa, eikä siitä tarvitse maksaa myöskään korvausta viimeistään 18 kuukauden kuluttua ensimmäisestä levityksestä tai viimeistään 24 kuukauden kuluttua kyseisen teoksen valmistamisesta, jos levitysoikeutta ei ole käytetty.
   Komissio väittää, että lain nro 633/41 edellä mainitulla pykälällä, jolla vapautetaan kaikki valtion kirjastot ja diskot maksamasta korvausta, rikotaan samanaikaisesti direktiivin 92/100/ETY 5 artiklan 2 kohtaa ja 5 artiklan 3 kohtaa. Koska tämä säännös ei ole niiden edellytysten mukainen, jotka on asetettu poikkeuksen tekemiselle yksinoikeudesta lainata yleisölle, se merkitsee myös saman direktiivin 1 artiklan rikkomista.
   
      (1)  EYVL 27.11.1992, L 346, s. 61.